2019 yil 11 fevral kuni noma’lum haydovchi aniqlanmagan avtomashinani Namangan viloyatining Chust tumanida Zarafshon mahallasi hududida haydab ketayotib piyoda, Mirzaobod mahallasida yashagan 35 yoshli O‘.T. (ayol)ni urib yuborib, voqea joyidan qochib ketgani, natijada ayol jarohat olib kasalxonada vafot etgani haqida xabar berilgan edi. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, holat yuzasidan jinoyat ishi qo‘zg‘atilib, ko‘rilgan choralar natijasida ushbu yo‘l-transport hodisasini Toshkent viloyati Qibray tumani Yangihayot ko‘chasida yashovchi 63 yoshli N.M. ismli shaxs o‘zining boshqaruvidagi “Neksiya” rusumli avtomashinasida sodir etganligi aniqlanib, ushlangan. Tergov harakatlari davom etmoqda, deyiladi xabarda.